
Annwyl Eilir
                      Rwyf wedi derbyn gradd dosbarth cyntaf mewn BA Perfformio gan fy mod wedi gweithio'n galed a dod i ddealltwriaeth o bwy ydw'i yn y byd perfformio, yn ogystal â darganfod fy hun mewn cymdeithas. Mae'r gallu o wybod pwy ydw’i fel person a sut i ddelio gyda chymhlethdodau cymdeithas wedi bod o gymorth i mi allu cymeriadu cymeriadau yn llwyddiannus. Rwyf hefyd wedi dod i ddealltwriaeth o beth ydi bod yn y foment a sut i ffocysu a chyflawni cymeriad yn llwyddiannus ar lwyfan neu sgrin. 
                         Yn gyntaf, rwyf wedi bod yn hynod lwcus o allu derbyn darlithwyr cefnogol sydd wedi hybu fi i weithio'n galed i allu gwireddu fy mreuddwydion o fod ar lwyfan. Mae wedi bod yn bleser mynd i'r gwersi i ddysgu, ac mae hyn yn sicr wedi hybu fi weithio'n galed a dod i nabod fy nghryfderau a gwendidau.
                          Yn ail, yn ystod y daith rwyf wedi dod ar draws nifer o bethau a all fod wedi fy rhwystro yn ystod fy nghyfnod yn y brifysgol. Ond gyda chymorth y darlithwyr a fy nghyd fyfyrwyr, a gwrando ar fy hun rwyf wedi goresgyn y rhain. Mae dawnsio yn sicr wedi bod yn heriol iawn i mi ers y dechrau, ac rwy'n hapus iawn o allu dweud heddiw fy mod wedi llwyddo i droi rhywbeth negatif yn bositif. Rwyf lawer mwy hyderus yn dawnsio rŵan, ac rwy'n browd iawn o fy hun am gario mlaen a pheidio rhoi'r gorau iddi. Yn yr un modd, mae canu wedi bod yn heriol i mi yn ystod y ddwy flynedd. Wrth ddechrau'r cwrs fy ngôl oedd cael llais mwy effeithlon, ac rwy'n credu fy mod wedi cyrraedd y targed personol yma yn llwyddiannus. Rwyf wedi dysgu gymaint am y llais, ac rwy'n llawer mwy hyderus yn perfformio o flaen cynulleidfa. Targed personol arall oedd y gallu i ddod i ddeall cymhlethdodau cymdeithas i allu cymeriadu cymeriad yn llwyddiannus. Yn y byd perfformio rwy'n credu yn gryf dylai unigolion ddarganfod eu hunan i allu cymeriadu cymeriad yn unigryw, ac rwy'n teimlo fy mod wedi llwyddo. Roedd dod i nabod fy hun mewn cymdeithas yn broses hir ond yn sicr mae'r profiadau rwyf wedi derbyn wedi cael effaith gadarnhaol ar hyn ac mae wedi galluogi i mi fod yn hyderus, a gwybod sut i gymeriadu yn unigryw.
                        I gloi, yn sicr mae'r profiad rwyf wedi derbyn yn ystod fy mhlentyndod wedi cael gymaint o effaith gadarnhaol ar bwy ydw’i heddiw. Mae'r profiadau rwyf wedi derbyn o allu perfformio mewn gwledydd gwahanol fel Cape Town, Alabama, Rwsia ac Efrog Newydd wedi helpu fi ddeall diwylliannau gwahanol, ac mae'r diwylliannau yma i weld fel fflachiadau yn fy mherfformiadau. O fod yn gweithio fel actores ar deledu yn ifanc, rwy'n teimlo fy mod wedi tyfu gymaint fel actor, ac mae'r hyfforddiant rwyf wedi derbyn yn ystod y ddwy flynedd yn y brifysgol wedi cael effaith gadarnhaol ar hyn. Rwy'n hynod o ddiolchgar am yr holl brofiadau rwyf wedi derbyn ac rwy'n browd iawn o allu graddio gyda dosbarth cyntaf heddiw. Rwyf hefyd yn ddiolchgar i fy hun am weithio mor galed yn ystod y ddwy flynedd. Ar brydiau mae coleg wedi bod yn heriol, ac rwy'n hapus o allu dweud fy mod wedi delio gyda'r  pethau yna'n gadarnhaol. Mae wedi bod yn bleser dod i'r gwersi bob dydd, ac rwy'n hynod o ddiolchgar am gael y cyfle yma, gan obeithio fy mod yn llwyddiannus yn y byd perfformio yn y dyfodol. Diolch am eich holl waith a'ch cymorth.

Yn gywir
Fflur Davies

